<b>ד"א לכך פרט אנשים,</b> לפי שארז"ל <small>(ילקו"ש פנחס תשעג כז)</small> האנשים היו שונאים את הארץ ואמרו נתנה ראש ונשובה מצרימה <small>(במדבר יד ד)</small> והנשים היו מחבבות הארץ ואמרו תנה לנו אחזה <small>(שם כז ד)</small> וע"כ אמר הקב"ה לפי דעתי שאני רואה בעתיד היה יותר טוב לשלוח נשים המחבבות את הארץ כי לא יספרו בגנותה, אבל לך לדעתך שאתה סבור שכשרים המה ואתה סבור שהארץ חביבה עליהם תשלח אנשים וזהו שלח לך לדעתך אנשים, אבל לדעתי היה יותר טוב לשלוח נשים כאמור.  